Frank Caprio

Frank Caprio (24 Novemba 1936 – 20 Agosti 2025) alikuwa jaji maarufu wa Mahakama ya Mji wa Providence, Rhode Island, nchini Marekani. Alipata umaarufu mkubwa kupitia kipindi cha televisheni na mtandao kiitwacho Caught in Providence, ambacho kilimwonyesha akisikiliza kesi ndogondogo kwa upole na huruma, hali iliyomfanya apendwe na watu wengi duniani.

 Maisha ya awali na elimu 
Caprio alizaliwa katika kitongoji cha Federal Hill, Providence, akiwa mtoto wa pili wa familia ya wahamiaji kutoka Italia. Baba yake, Antonio "Tup" Caprio, alikuwa muuzaji wa matunda na maziwa, na mama yake alitoka familia yenye asili ya Napoli, Italia.  
Alisoma shule za umma mjini Providence na alihitimu katika shule ya Central High School mwaka 1953. Baadaye alipata shahada ya kwanza katika Chuo cha Kati cha Providence na shahada ya sheria (JD) katika Chuo KIkuu cha Suffolky.

 Kazi 
Caprio alianza siasa mapema na aliwahi kuwa diwani wa mji wa Providence kuanzia 1962 hadi 1968.  
Mwaka 1985 aliteuliwa kuwa Jaji Mkuu wa Mahakama ya Mjini Providence (Providence Municipal Court), wadhifa aliouhudumia hadi alipostaafu mwaka 2023. Kwa heshima yake, chumba cha mahakama kilibadilishwa jina na kuitwa The Chief Judge Frank Caprio Courtroom.

 Umaarufu kupitia Caught in Providence 
Umaarufu wa Caprio uliongezeka kupitia kipindi cha televisheni Caught in Providence. Kipindi hicho kilimwonyesha akiamua kesi za makosa madogo kwa ucheshi na huruma. Sehemu za kipindi hicho zilienea sana kupitia YouTube na mitandao ya kijamii, zikivutia mamia ya mamilioni ya watazamaji. Kipindi hiki kilipata uteuzi wa Daytime Emmy Award.

 Huruma na heshima 
Caprio alijulikana kwa kauli mbiu yake ya "kuiweka miguu yangu katika viatu vya mtu anayesimama mbele yangu". Mara nyingi alisamehe faini kwa watu wazee, wagonjwa au maskini, hali iliyomletea sifa kama "jaji mwenye huruma zaidi duniani".

 Uhisani 
Alianzisha Mfuko wa Udhamini wa Antonio "Tup" Caprio kwa ajili ya wanafunzi wa shule za sekondari wanaotaka kusomea sheria. Pia alishirikiana na taasisi mbalimbali za kijamii kama vile Rhode Island Food Bank.

 Kifo 
Mnamo mwaka 2023 aligundulika kuwa na saratani ya kongosho. Alifariki dunia tarehe 20 Agosti 2025 akiwa na umri wa miaka 88. Gavana wa Rhode Island, Dan McKee, aliamuru bendera zishushwe nusu mlingoti kama heshima kwake.

 Marejeo 

Jamii:Majaji
Jamii:Wanasiasa wa Marekani
Jamii:Watu wa Rhode Island